पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश के 9 जिलों में वीकेंड लॉकडाउन के पहले दिन 5 जिलों में पुलिस ने सख्ती दिखाई, लेकिन पंचकूला, रोहतक, फतेहाबाद में कुछ लोगों ने दुकानें खोल लीं, जिन्हें पुलिस ने मौके पर पहुंचकर बंद कराया। पंचकूला में दिनभर दुकानों पर लाइनें लगी रहीं। सोनीपत में लोगों ने जमकर लॉकडाउन का उल्लंघन किया। लोग दुकानों के आगे बैठे दिखे, बसों में सोशल डिस्टेंस नहीं थी।
कंटेनमेंट जोन की बल्ली गिराकर लोग निकले रहे। कई जगह पुलिस की सख्ती दिखी। इस पर डीएसपी ने रोडवेज चालकों कहा- नियमों की पालना करें, अन्यथा चालान किए जाएंगे। रोहतक में पुलिस ने सड़कों पर तो खूब सख्ती दिखाई, लेकिन पार्कों में लोग गप्पे मारते दिखाई दिखे।
हालांकि गुड़गांव, फरीदाबाद, करनाल, हिसार, सिरसा में पुलिस ने कड़ाई से लॉकडाउन का पालन कराया। करनाल में पूरा दिन बाजारों व सड़कों पर सन्नाटा पसरा रहा। करनाल के लोग पूरा दिन घरों में रहे।
यहां टूटे नियम- फरीदाबाद में शादी में 50 के बजाए बुलाए 150 मेहमान, आयोजक पर मामला दर्ज
रोहतक: जींद रोड पर एक टायर पंचर की दुकान खुली मिलने पर संचालक के खिलाफ सिटी थाना पुलिस ने केस दर्ज किया है। लॉकडाउन तोड़ने पर रोहतक शहर में तीन लोगों के खिलाफ केस दर्ज हुआ है। वहीं, चार लोगों को गिरफ्तार भी किया गया है। इसके अलावा पुलिस और निगम टीम की ओर से चलाए अलग-अलग अभियान के तहत शनिवार को 100 से ज्यादा लोगों के बगैर मास्क और बिना वजह घूमने के चालान काटे हैं।
पंचकूला: जिले में 30 नाके लगाए थे। शहर में एंटर करने वाली सभी गाड़ियों को चेक किया जा रहा था। उनसे पंचकूला में एंटर करने का कारण पूछा जा रहा था। बेवजह पंचकूला में एंटर करने वाले 200 से ज्यादा लोगों का चालान किया गया, जिसमें मास्क व बिना परमिशन का चालान किया। शादियों में जा रहे दूल्हे की गाड़ी को सेक्टर-1/2 डिवाइडिंग रोड पर रोककर चेकिंग की गई। इसके बाद परमिशन लेटर दिखाने पर छोड़ दिया गया।
फरीदाबाद: सारन थाना क्षेत्र के भड़ाना धर्मशाला में 50 की जगह 150 लोग शादी में शामिल होकर जश्न मना रहे थे। तभी पुलिस पहुंच गई और शादी का वीडियो बनाकर आयोजक के खिलाफ केस दर्ज कर लिया। वाईएमसीए चौक के पास स्थित शिव ढाबे वाला रात 10 बजे 6 लोगों को खाना खिला रहा था। पुलिस ने ढाबा संचालक के खिलाफ केस दर्ज कर लिया है। कपड़े की दुकान खोलने पर केस दर्ज किया है।
हिसार: शहर के प्रमुख बाजार बंद रहे। पुलिस फोर्स सुबह से सक्रिय रही। जहां दुकानें खुली दिखीं वहीं पुलिस ने बंद करा दीं। गलियों व मोहल्लों में भी परचून की दुकानें नहीं खुलने दीं। प्राइवेट वाहन दौड़ते नजर आए। नाकाें पर कहीं लाेग पुलिस से उलझते नजर आए ताे कहीं पुलिस हाथ जाेड़कर घर से बाहर न निकलने की अपील करती नजर आई। बाहरी जिलाें के वाहनाें की एंट्री बंद रही। बेवजह िनकले दाे युवक पुलिस से उलझे तो उन्हें समझाकर वापस भेजा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn